Sporazum O Saradnji
Strane potpisnice :
1. Fondacija „ Registar nacionalnog internet domena Srbije “ ( RNIDS ) , Žorža Klemansoa 18a , Beograd , MB : 17680544 , koju zastupa vd direktor Žarko Kecić ,
i
2. Udruženje Milutin Milanković iz Beograda , Maršala Birjuzova 53 , MB : 17677616 koje zastupa predsednik Udruženja mr Slavko Maksimović
Član 1.
Strane potpisnice saglasno konstatuju :
RNIDS je stručna , nestranačka , nevladina i nedobitna organizacija koja upravlja registrom nacionalnih internet domena Republike Srbije saglasno odluci organizacije ICANN ( Internet korporacija za dodeljena imena i brojeve ) , sa osnovnim ciljem ostvarivanja opšteg interesa svih građana Srbije , uz poštovanje principa kvaliteta , efikasnosti , nezavisnosti i transparentnosti .
RNIDS ima zaključen sporazum o saradnji sa Ministarstvom za telekomunikacije i informaciono društvo , u vreme potpisivanja nadležnim organom državne uprave u oblasti telekomunikacija i informacionog društva .
Predmetnim Sporazumom , RNIDS je prepoznat kao organizacija koja upravlja nacionalnim registrom internet domena za Republiku Srbiju .
Udruženje Milutin Milanković je jedinstveno naučno-stručno , istraživačko , memorijalno , edukaciono-vaspitno , neprofitno i nevladino udruženje , formirano 2007. godine radi promovisanja naučnog stvaralaštva , pedagoškog , književnog i inženjerskog delovanja velikana srpske i svetske nauke Milutina Milankovića .
Kod Agencije za privredne registre upisano je u Registar udruženja kao strukovno udruženje i ima svojstvo pravnog lica .
Član 2.
U skladu sa polaznim osnovama , zajedničkim interesima koji su zasnovani na aktivnostima u vezi unapređenja internet poslovanja , i uopšte razvoja interneta u Srbiji , strane potpisnice su saglasne da ovim sporazumom utvrde principe buduće saradnje koja se ogleda u razmeni iskustava i sprovođenju zajedničkih aktivnosti edukacije i promocije aktivnosti Udruženja Milutin Milanković , nacionalnih internet domena , internet poslovanja i opštih pitanja od značaja za funkcionisanje i razvoj interneta .
Član 3.
Strane potpisnice su saglasne da saradnju razvijaju na ravnopravnim osnovama , uz maksimalnu zaštitu profesionalnih , etičkih i materijalnih interesa druge ugovorne strane .
U realizaciji saradnje u skladu sa ovim sporazumom , strane potpisnice su saglasne da dosledno primenjuju pozitivne propise Republike Srbije .
Član 4
Saradnja između strana potpisnica obuhvata :
• Razmenu iskustava i sprovođenje zajedničkih aktivnosti edukacije ;
• Međusobnu promociju aktivnosti , u skladu sa politikom plasiranja sadržaja obe strane ;
• Edukativne programe RNIDS-a za članove Udruženja Milutin Milanković ;
• Zajedničku organizaciju stručnih događaja ;
• Druge oblike saradnje u okviru zajedničkih i opštih interesa .
Ugovorne strane će po potpisivanju ovog sporazuma promovisati ovu saradnju kanalima komunikacije sa javnošću koje redovno koriste u obavljanju sopstvene delatnosti .
Član 5.
Svaka strana potpisnica snosi sopstvene troškove u realizaciji saradnje utvrđene ovim sporazumom .
U slučaju da strane potpisnice ovog sporazuma odluče da realizuju konkretan pravni posao sa međusobnim pravima i obavezama obligacionopravnog karaktera , isti će se urediti zaključivanjem posebnog ugovora .
U slučaju da određeni segment saradnje zahteva razmenu poverljivih podataka , strane potpisnice će saglasno svojim internim aktima razmotriti taj deo saradnje , te ukoliko postignu saglasnost , potpisaće ugovor o čuvanju poverljivosti podataka .
Član 6.
U slučaju nesaglasnosti u realizaciji sporazuma , strane potpisnice su saglasne da nesporazume rešavaju zajednički i u duhu dobrih poslovnih običaja .
Ukoliko je priroda nesporazuma ili spora takva da se ne može rešiti dogovorom i usaglašavanjem , svaka od strana potpisnica ima pravo da pisanim putem otkaže ovaj sporazum , uz otkazni rok od najmanje mesec dana .
Član 7.
Sve izmene i dopune ovog sporazuma punovažne su samo ukoliko su sačinjene u pisanoj formi .
Ovaj sporazum se zaključuje na neodređeno vreme , s tim da ga svaka strana može otkazati dostavljanjem pisanog obaveštenja drugoj strani , sa otkaznim rokom od najmanje tri meseca .
Ovaj sporazum prestaje da važi u slučaju prestanka postojanja strana potpisnica , odnosno u slučaju gubitka statusa nacionalnih registra internet domena .
Član 8.
Ovaj sporazum je sačinjen u 4 ( četiri ) istovetna primerka , od kojih po dva primerka pripada svakoj strani potpisnici
U Beogradu , dana 5. 9. 2017.
_________________________ ___________________________
RNIDS Udruženje Milutin Milanković